Президент Мюнхен конференциясына барады
"Президент Мюнхен конференциясына барады" | "https://abai.kz/post/105653"
TITLE: Президент Мюнхен конференциясына барады
URL: https://abai.kz/post/105653
META: "Президент Мюнхен конференциясына барады" | "https://abai.kz/post/105653"
DATE: 13.02.2020
AUTHOR(s): Abai.kz
TOTAL WORDS: 139
TEXT: Мемлекет басшысы Қасым-Жомарт Тоқаев 14-16 ақпан аралығында Қауіпсіздік жөніндегі 56-шы Мюнхен конференциясына қатысу үшін Мюнхен қаласына (Германия) жұмыс сапарымен барады. Бұл туралы Президенттің баспасөз хатшысы Берік Уәли жазды. -Сапар бағдарламасы бойынша Президент Мюнхен қауіпсіздік конференциясының панельдік пікірталасына қатысады және бірнеше мемлекеттің басшыларымен, халықаралық ұйымдардың, Германияның ірі компанияларының жетекшілерімен, сондай-ақ, академиялық топтардың өкілдерімен бірқатар екіжақты кездесулер өткізеді д еп жоспарланған. Аталған іс-шараға 40-қа жуық мемлекеттің басшылары, 100-ден астам сыртқы істер және қорғаныс министрлері, халықаралық қатынастар саласындағы беделді сарапшылар қатысады. Қауіпсіздік жөніндегі Мюнхен конференциясы – ең ірі жаһандық бейресми форумдардың бірі. Конференцияда қазіргі заманның көкейтесті сын-қатерлері мен қауіптері талқыланады,- деп жазды ол. Германияда қауіпсіздік конференциясы 1962 жылдан бері өткізіліп келеді. Алғашқы 30 жылда форумға НАТО мемлекеттерінің әскери және саяси көшбасшылары, саясаттанушылар мен БАҚ өкілдері қатысты. 90-шы жылдардан бастап Ресей мен Шығыс Еуропаның, Қытайдың, Үндістан мен Жапонияның өкілдері конференцияға қатысып келеді. Abai.kz
